作者：刘克庄
词牌/韵律：转调二郎神・二郎神

paragraphs: 一筇两屦，导从比、在京差省。
更不草白麻，不批黄敕，稍觉心清力省。
幸有善和书堪读，何必然藜芸省。
且阁起庄骚，专看老易，课程尤省。
梦境。
槐阴禁苑，药翻纶省。
纸裹里，有青铜钱三百，送与酒家展省。
吊李白坟，挂徐君剑，零落端平同省。
仅留得、老子婆娑，怎不拂衣华省。